அவரின் முதல் மனைவி சிறுமியைக் கொலை செய்ததை ஒப்புக்கொண்டார். தன் 14 வயது மகன் மற்றும் சிலர் இதில் உடந்தை என்பதையும் அவர் தெரிவித்தார். இதுதொடர்பாக காவல்துறையினரிடம் அந்தப்பெண் அளித்த வாக்குமூலத்தில், ``தன் கணவர் இரண்டாவது மனைவியுடனும் அவரது குழந்தையிடமும் அதிக நெருக்கமாக இருந்ததாகவும், மற்ற குழந்தைகளைவிட அந்தச் சிறுமி மீது அதிக பாசம் வைத்திருந்ததாகத் தெரிவித்தார். அவர்களுடனே அதிக நேரம் செலவிட்டார். இது தனக்குச் சுத்தமாகப் பிடிக்கவில்லை. இதனால் சிறுமியைக் கொலை செய்வது என முடிவு செய்தேன் எனத் தெரிவித்துள்ளார். மேலும், எவ்வாறு கொலை செய்தனர் என்ற தகவலை தெரிவித்துள்ளார். இதைக்கேட்ட காவல்துறையினர் அதிர்ச்சியடைந்தனர்.